标题：佛说孛经钞
佛说孛经钞
[1-2]亦名：孛经钞
吴月支优婆塞支谦译　
闻如是，一时佛在舍卫国。太子名祇，有园田八十顷，去城不远，其地平正，多众果树，处处有流泉浴池。其中洁净，无有蚑蜂蚊虻蝇蚤。居士须达，身奉事佛，持五戒，不杀、不盗、不淫、不欺、不饮酒。见谛沟港，常好布施，赈救贫穷，人呼为给孤独氏。须达欲为佛起精舍，周遍行地，唯祇园好，因从请买。太子祇言，能以黄金布地，令间无空者，便持相与。须达曰诺，听随价数。祇曰我戏言耳。讼之纷纷。国老谏曰，已许价决，不宜复悔。遂听与之。须达默念，何藏金足。祇谓其悔，嫌贵自止。曰不贵也，自念当出何藏金耳。即时使人象负金出，随集布地，须臾满四十顷。祇感念，佛必有大道，故使斯人轻宝乃尔。祇曰，教齐是止，勿复出金，园地属卿，我自欲以树木献佛。因相可适，便立精舍已。各上佛。佛与千二百五十沙门，俱止其中，是故名曰祇树给孤独园也。
其王名卑先匿，举宫中及人民，皆共事佛，奉诸沙门衣食、床卧、疾药所宜。世无佛时，诸异道皆兴。譬如昏夜，炬烛为明。天下有佛，众邪皆歇，喻若日出，火无复光。
国中本共事五百异道人，异道众邪，是时皆废。诸异道人，乃共嫉妒，谋欲毁佛，以望敬事。其女弟子，名孙陀利曰，师莫愁也，我能令人不复敬佛，事师如故。便从今始，欲日日妆梳衣服，往诣佛、诸沙门所，至一月后，可默杀我，埋祇树间，佯行求索。众人当言，数见此女，往来精舍。即诣王告,乞吏搜索。啼哭出尸，道其淫乱，无戒行意。国人闻是，必当舍佛，来事诸师。诸师曰善。 女如其言，往来一月。师使四人，共杀埋之，分布求已，诣阙告言，生亡一女，众人悉见日日往来诸沙门所，乞吏搜求。王即敕外部吏与共按行。诸师乃佯徘徊再三过，出尸与载，遍行啼哭，曰沙门之法，戒当清净，反淫人妇。恐事发觉，杀而藏之，有何道哉。国人闻此，多有信者，唯得道人，知诈伪耳。佛于是乃敕诸沙门，且勿入城，七日之后，事情当露。至八日旦，佛使阿难，至巷说曰，妄语谗人，天令口臭，诈诬清白，死入地狱，痴虐自怨，长夜受苦。国人闻是语，皆相谓曰，沙门必清净，故佛说此耳。王使人微密伺之，见异道家窃相劳贺，共赐四人。异道人法，知经多者得分多，一人顽暗，得分独少。怒曰当反汝事，自共杀人而诈诬佛，反与我少。伺人得之，牵将上问。到以实对，即收谋者。
王与群臣，俱出诣佛，给孤独氏，诸清信士，及国人民无数，皆行诣佛。到作礼毕，各一面坐。王叉手曰，间闻此谤，莫不惘然，唯佛至真，清净无量，不识其故，何缘有此。佛告王曰，诽谤之生，皆由贪嫉，而此久矣，非适今也。王曰愿欲闻之。
佛言，宿命无数世时，我为菩萨道，常行慈心，欲度脱万姓。
时有蒲邻奈国，广博严好，人民炽盛。中有梵志，姓瞿昙氏，才明高远，国中第一。有三子，其小子者，端正无比。父甚奇之，为设大会，请诸道人，中外亲戚，抱儿示之。众师相视曰，是儿好道，有圣人相，必为国师，因名为孛。孛幼好学，才艺过人，悉通众经，及天下道术九十六种。死生所趣、山崩地动、灾异祸福、医方镇厌，无所不知。能却淫心，消伏蛊道，武略备有，而性慈仁。瞿昙殁后，二兄嫉之，数求分异，曰孛幼好学，事师消费，与分当少。母怜念之，数晓二子，二子不止。孛见兄意盛，自念人生皆为贪苦所逼。我不去者，兄终不息。因自报母，求行学道，母便听之。孛即去，追就明师作沙门。
便於山中自得四意。一慈众生，如母爱子。二悲世间，欲令解脱。三解道意，心常欢喜。四为能护，一切不犯。复得四意，诸佛所誉。一制贪淫。二除恚怒。三去痴念。四得乐不喜，逢苦不忧。又绝五欲。目不贪色。耳不贪声。鼻不贪香。舌不贪味。身不贪细滑。
能以智慧方便之道，顺化天下。使行十善；孝顺父母；敬事师长；诸疑惑者，令信道德；知死有生；作善获福；为恶受殃；行道得道；见忧厄者，为解免之；疾病者，为施医药。用孛教者，死皆上天。其有郡国县邑，水旱灾异，孛至即平，毒害悉除。
时有大国，安乐饶人，王名蓝达。所任四臣，专行邪谄、淫、盗、奸、欺，侵夺无厌。 民被其毒，王不觉知。孛愍伤之，往到城外，从道人沙陀，寄止七日，乃入城欲乞食。王於观上，见孛年少，仪容端正，行步有异，心甚爱敬，即出问讯。王曰：愿道人留意，我有精舍，近在城外，可於中止，当给所须。孛曰诺。王喜曰：意欲相屈明日已去日於宫食。孛曰善。王还向夫人说，孛非恒人，汝明日当见之。夫人心喜，床下有犬，犬名宾祇，闻之亦喜。
明旦孛来入宫，王与夫人，迎为作礼。与施金床，氍氀毾㲪。孛欲就坐，犬前舐足。王自起行澡水，敬意奉食。已而俱出到外精舍，孛为王说治国正法，王大欢喜。因请孛，令与四臣共治国事。四臣愚怯，不习战阵，自知贪浊，常恐王闻。一臣曰人死神灭，不复更生。一臣曰贫富苦乐，皆天所为。一臣曰作善无福，为恶无殃。一臣自恃知占星宿。然皆佞谄，不为忠正。孛性聪明，高才勇健。仁义恭敬，信顺寡言。言常含笑，不伤人意。清净无欲，节色少事。其政不烦，预知灾异。能役鬼神、却起死人。爱民如子，教之以道，不得酗酒、游猎畋渔、弹射鸟兽、杀盗淫欺、谗骂佞嫉、诤怒妖疑，皆化使善。其为政后，国界安宁，风雨时节，五谷丰熟。众官承法，不复扰民。
孛体无为，独贵奉佛。沙门四道，朝暮诵习。及其姊子，亦贤有志，常师仰孛。国好学者，多依附之。王无复忧，一以委孛。
四臣畏忌，不得纵横，兴嫉妒意，谋欲治孛。共合财宝，人一亿所，伺王出时，以上夫人，而自陈曰，臣等至意，奉家所有及身妻子当为奴婢，欲白一事，愿蒙听省。夫人贪得，受其好宝，答谢四臣曰，便可说之。四臣对曰，王所幸孛，被服粗陋，似乞人耳！见任过重，不念国恩，日日道夫人恶。教王远房室。窃念夫人，宜及少壮，当有立子。今若失时，则绝国嗣。愿熟思惟，不除孛者，恐后有悔。夫人恚曰，王信此人，不知其恶，各且还归，今自忧之，比令明日，不见孛也。
夫人遣四臣出，即以栀子黄面，乱头却卧。须臾王还，内妓白王，夫人不乐。王素重之，入问再三，夫人不应。王即怒曰，何人有罪，应诛戮者，汝欲使我取谁。那尔夫人垂泣曰，王会不用我言耳。王曰：便说之，不违汝也。夫人即曰，王旦适出，孛来谓我言，今王老耄，不能听政，国中吏民，皆伏从我，以可图之，共此乐也。今反为此乞儿所谋，我故愁耳。王闻是语，譬若人噎，既不能咽，亦不得吐。不用恐悔，用之恐乱。念孛助我，已十二年，常以忠正，忧国除患，远近赖之，此国之宝，不可治也。王曰，若治孛者，后必大乱，为万民故，且共忍之。夫人便自掷床下，举声哭曰，不治孛者，我当自刺，自投楼下，不能见也。王复晓曰，汝亦知法，此非小事，起共议之。夫人还坐。
王曰，道人不可刀杖加之，当以渐遣之，稍减其养。明日来者，勿复作礼，擎拳而已。与施木床，於殿下坐。炊恶厮米，盛以瓦器。如是惭愧，极自当去。王说此时，宾祇不悦。夫人明旦，即以王教具敕内厨。
孛来入宫，宾祇於床下，啀喍吠之。孛见狗吠，夫人擎拳，及所施设，即知有谋。自念我欲无害於人，人反害我。如是当避入深山耳。小怨成大，不可轻也。彼以阴谋，我宜慎之。凡人身羸，行正为强，今我自有食钵、水瓶、革屣、伞盖，漉皮之囊，斯足用矣。孛食已，摄物欲去。王惊起曰，是何疾也。顾谓夫人，乃使我失圣人之意。即前牵孛，问欲何之。
孛答曰，为王治国十二年矣，未曾见宾祇啀喍如今日也。是必有谋，故欲去耳。王曰实有。今见孛意，觉微甚明，愿自敕励，当诛恶人，不须去也。
孛曰：
王前意厚，而今已薄。及我无过，宜以时去。
夫盛有衰，合会有离。善恶无常，祸福自追。
结友不固，不可与亲。亲而不节，久必亵渎。
如取泉水，掘深则浊。近贤成智，习愚益惑。
数见生慢，疏则成怨。
善交接者，往来以时，亲而有敬，久而益厚。
不善交者，假求不副，巧言利辞，苟合无信。
接我以礼，当以敬报，待我以慢，当即远避。
有相亲爱，回相憎者，爱时可附，憎不可近。
敬以亲善，戒以远恶。善恶无别，非安身之道。
人无过失，不可妄侵。恶人事己，不可纳前。
人欲疏已，不可强亲。恩爱已离，不可追思。
鸟宿枝折，知更求栖。去就有宜，何必守常。
朽枝不可攀，乱意不可犯。
人欲相恶，相见不欢。唱而不和，可知为薄。
人欲相善，缓急则赴，言以忠告，可知为厚。
善者不亲，恶者不疏。先敬后慢，贤愚不别，不去何待。
夫人初拜，今但擎拳。若我不去，将见骂逐。
初施金座，今设木床。初盛宝器，今用瓦甂。
初饭粳粮，今恶厮米。我不去者，且饭委地。
知识相过，主人视之。一宿如金，再宿如银，三宿如铜。
证现如此，不去何待。
王曰，国丰民宁，孛之力也，今弃去者，后将荒坏。
孛曰。天下有四自坏。树繁花果，还折其枝。 虺蛇含毒，反贼其体。辅相不贤，害及国家。人为不善，死入地狱。是为四自坏。经曰
恶从心生  反以自贼      如铁生垢  销毁其形
王曰，国无良辅，实须恃孛，若欲相委，是必危殆。
孛曰。凡人有四自危，保任他家。为人证佐。媒嫁人妻。听用邪言。是为四自危。经曰
愚人作行  为身招患  快心放意  后至重殃
王曰，我师友孛，常在不轻，当原不及，莫相捐去。
孛曰。友有四品，不可不知。
有友如花、有友如秤、有友如山、有友如地。
何谓如花。好时插头，萎时捐之。见富贵则附，贫贱则弃。是花友也。
何谓如秤。物重头低，物轻则仰。有与则敬，无与则慢。是秤友也。
何谓如山。譬如金山，鸟兽集之，毛羽蒙光，贵能荣人，富乐同欢，是山友也。
何谓如地。百谷财宝，一切仰之，施给养护，恩厚不薄，是地友也。
王曰，今我自知，志思浅薄，听用邪言，使孛去也。
孛曰。明者有四不用。邪伪之友，佞谄之臣，妖孽之妻，不孝之子。是为四不用。经曰
邪友坏人      佞臣乱朝      孽妇破家      恶子危亲
王曰，相与爱厚，宜念旧好，不可孤弃也。
孛曰。有十事知爱厚。远别不忘。相见喜欢。美味相呼。过言忍之。闻善加欢。见恶忠谏。难为能为。不相传私。急事为解。贫贱不弃。是为十爱厚。经曰
化恶从善　　切磋以法　　忠正诲励　　义合有道
王曰，四臣之恶。乃使孛恚。不复喜我。
孛曰。有八事知不相喜。相见色变。眄睐邪视。与语不应。说是言非。闻衰快之。闻盛不喜。毁人之善。成人之恶。是为八事。经曰
卒斗杀人　　尚有可原　　怀毒阴谋　　是意难亲
王曰，是我顽弊，不别明暗，恶人所误，遂失圣意。
孛曰。有十事知人为明别贤愚。异贵贱。知贫富。适难易。明废立。审所任。入国知俗。穷知所归。博闻多识。达于宿命。是为十事。经曰
缓急别友　　战斗见勇　　论议知明　　谷贵识仁
王曰，自我得孛，中外恬安，今日相舍，永无所恃。
孛曰。有八事可以恬安。得父财。有善业。所学成。友贤善。妇贞良。子孝慈。奴婢顺。能远恶。是为八事。经曰
生而有财　　得友贤快　　诸恶无犯　　有福尤快
王曰，圣人之言，诚无不快。
孛曰。有八事快。与贤从事。得咨圣人。性体仁和。事业日新。忿能自禁。虑能防患。道法相亲。友不相欺。是为八事。经曰
有佛兴快　　演经道快　　众聚和快　　和则常安
王曰，孛常易谏，今何难留。
孛曰。有十不谏。悭贪。好色。朦笼。急暴。抵突。疲极。憍恣。喜斗。专愚。小人。是为十。经曰
法语专愚　　如与聋谈　　难化之人　　不可谏晓
王曰，如我憍恣，不能远色，孛得无为，不复与我语乎。
孛曰。人不与语有十事。傲慢。懵钝。忧怖。喜预。羞惭。吃韧。仇恨。冻饿。事务。禅思。是为十。经曰
能行说之可　　不能勿空语　　虚伪无诚信　　明哲所不顾
王曰，恶妇美姿。巧于辞令。如有外淫。卒何用知。
孛曰。有十事可卒知。头乱髻倾。色变流汗。高声言笑。视瞻不端。受彼宝饰。窥看垣墙。坐不安所。数至邻里。好出野游。喜通淫女。是为十。经曰
妇女难信　　利口惑人　　是以高士　　远而不亲
王曰，人情所近。亲信妇人。不知其恶。
孛曰。人有十事不可亲信。主君所厚。妇人所亲。怙身强健。恃有财产。大水溃处。故屋危墙。蛟龙所居。辜较县官。宿恶之人。毒害之虫。是为十。经曰
谓酒不醉　　谓醉不乱　　君厚妇爱　　皆难保信
王曰，如孛所语。爱习生恶。是可嫉也。
孛曰。可嫉有五。粗口伤人。谗贼喜斗。谯譊不媚。嫉妒咒诅。两舌面欺。是为五。经曰
施劳于人　而欲蒙祐　殃及其躯　自构广怨 
王曰，何等施行，人所爱敬。
孛曰。爱敬有五。柔和能忍。谨而有信。敏如少口。言行相副。交久益厚。是为五。经曰
爱身者　　慎护所守　　志尚高远　　学正不昧
王曰，何者为人所慢。
孛曰。见慢有五。须长而慢。衣服不净。空无志思。淫态无礼。调戏不节。是为五。经曰
摄意从正　　如马调御　　无憍慢习　　天人所敬
王曰，愿孛留意，共还精舍。
孛曰。有十事不延于堂。恶师邪友。蔑圣反论。淫逸嗜酒。隐弊长者。无反复子。妇女不节。婢妾庄饰。是为十。经曰
远避恶人　　淫荒勿友　　从事贤者　　以成明德
王曰，孛在我乐。四方无事。今日去者。国中必嗟。
孛曰。有八事可以安乐。顺事师长。率民以孝。谦虚上下。仁和其性。救危赴急。恕己爱人。薄赋节用。赦恨念旧。是为八。经曰
修诸德本　　虑而后行　　唯济人命　　终身安乐
王曰，吾常念孛。岂有忘时。
孛曰。智者有十二念。鸡鸣，念悔过作福；早起，念拜亲礼尊；临事，念当备豫；所止，念避危害；言语，念当至诚；见过，念以忠告；贫者，念当哀给护；有财，念行布施；饮食，念以时节；分物，念以平均；御众，念用恩赐；军具，念时缮治。是为十二念。经曰
修治所务　　虑其备豫　　事业日新　　终不失时
王曰，安得大贤。使留孛乎。
孛曰。大贤有十行。学闻高远。不犯经戒。敬佛三宝。受善不忘。制欲怒痴。习四等心。好行恩德。不扰众生。能化不义。善恶不乱。是为十行。经曰
明人难值　　如不比有　　其所生处　　族亲蒙庆
王曰，我过重矣。畜养恶人。使孛恚去。
孛曰。大恶有十五。好杀。劫盗。淫逸。诈欺。谄谀。虚饰。佞谗。诬善。贪浊。放恣。酗酒。妒贤。毁道。害圣。不计殃罪。是为十五。经曰
奸虐饕餮　怨谮良人　　己行不正　死堕恶道
王曰，晓孛不止，使我惭愧。
孛曰。人有十事可愧。君不晓政。臣子无礼。受恩不报。过不能改。两夫一妻。未嫁怀妊。习不成就。人有兵仗不能战斗。悭人观布施。奴婢不能使。是为十。经曰
世傥有人　　能知惭愧　　是易诱进　　如策良马
王曰，吾始今日。知有道者。为难屈也。
孛曰。有十二难。任使专愚难。怯弱御勇难。仇恨共会难。寡闻论议难。贫穷偿债难。军无师将难。事君终身难。学道不信难。恶望生天难。生值佛时难。得闻佛法难。受行成就难。是为十二。经曰
人命难得　　值佛时难　　法难得闻　　能受行难
王曰，今与孛谈。益我有智。孛曰，略说其要。人所当知四十五事。
修其室宅。和其家内。亲于九族。信于朋友。学从明师。事必成好。
才高智远。宜守以善。富当行恩。治产宜慎。有财当广方业。子幼勿付财。
相善与交。苟合莫信。财在县官，当早忧出。卖买交易，以诚勿欺。
凡所投止，必先行视。所往当知贵贱。入国当亲善人。客宜依豪。无与强诤。
故富可求复。素贫勿大望。宝物莫示人。匿事莫语妇。为君当敬贤。
厚勇取忠信。清者可治国。趣事能立功。教化之纪。孝顺为本。
师徒之义。贵和以敬。师多弟子。当务义诲。
为医当有效验。术浅不宜施用。病瘦当随医教。
饮食取节便身，知识美食当共。博戏莫吝财命抵。所施假贷，当手自付。
证佐从正，勿枉无过。谏怒以顺，避恶以忍。
人无贵贱，性和为好。道以守戒，清净为上。
天下大道，无过泥洹。泥洹道者，无老病死。饥渴寒热。不畏水火。怨家盗贼。
亦无恩爱。贪欲众恶。忧患悉灭。故曰灭度。
王当自爱。我今欲退。
王曰，孛欲去者。宁复有异戒乎。
孛曰。譬如大水所荡突处，虽百岁后，不当于中立城郭也，其水必复顺故而来。宿恶之人，虽欲行善，故不当信，本心未灭，或复为非，不可不戒。人所欲为，譬如穿地，凿之不止，必得泉水。事皆有渐。智者见微。能济其命。如人健泅，截流度也。
王曰，前后所说，我皆贯心。举国士女，靡不欢喜。旧恶低伏，无敢言者。王曰，愿闻其言。倘遭异人，何知其明。
孛曰。明者问对。种种别异。言无不善。师法本正。以此知之。明人之性。仁柔谨悫。温雅智博。众善所仰。无有疑也。观其言行。心口相应。省其坐起。动静不妄。察其出处。被服施为。可足知之。与明智谈。宜得其意。得其意难。如把刃持毒，不可不慎也。王曰。欲事明者。不失其意。为之奈何。孛曰。敬而勿轻。闻受必行。明者识真。体道无求。知来今往古。一归空无。人物为化。少壮有老。强健则衰。生者必死。富贵无常。是故安当念危。盛存无常。善者加爱。不善黜远。虽有仇恨。不为施恶。柔如难犯。弱而难胜。明人如是。不可慢也。
王曰，尽心爱敬。以事明智。宁有福乎。
孛曰。智者法圣，以行其仁。乐开愚蒙，成人之智。治国，则以惠施为善。修道，则以导人为正。国家急难，则能分解。进退知时，无所怨尤。恩广德大，不望其报。事之得福，终身无患。王其勿疑！治正之法，不可失道，劝民学善，益国最厚。
王曰，谁能留孛，我心愁惨，恍惚如狂。垂泣向孛，忏悔解过。
孛曰。如人不能泅，不当入深水。知报仇者，不当豫娆。亲厚中诤。后更相谢。虽知和解。善不如本无诤也。善不能赏。反听谗言。我如飞鸟。止无常处。道贵清虚。不宜人间如野火行。傍树为焦。激水破船。毒虫害人。与智从事。不当扰也。草木殊性，鸟兽类分。白鹤自白，鸬鹚自黑。我与彼异。无欲于世。如田家翁，生习山薮，与之好衣，为无益也。天下有树，其名反戾，主自种之，不得食实，他人窃取，果则为出。今王如是，善安国者，而见驱逐；佞伪败正，反留食禄。宾客久留，主人厌之，我宜退矣。
王曰，人命至重，愿垂忆念。今欲自力，事孛胜前。
孛曰。王虽言之，犹不得施，夫人意恶，我不宜留。天下家家皆有炊食。沙门所以持钵乞者，自乐除贪，全戒无为，远罪咎也。
王曰，今孛既去，莫便断绝，愿时一来，使我不恨。
孛曰。如俱健者。犹复相见。且欲入山。以修其志。夫近而相念恶，不如远而相念善。智者以譬喻自解。请说一事。譬喻如人以蜜涂刀。苟得舐之。以伤其舌。坐贪小甜。不知疮痛。四臣如是。但美其口。心如利刀。王甚戒之。自今已后若有惊恐。常念孛者。众畏必除。孛复曰，鸱鸺乐冢。群鼠粪居，百鸟栖树。鹤处污池。物各有性。志欲不同。我好无为。如王乐国。器虽粗弊。不可便弃，各有所贮。愚贱不肖。亦不可弃。各有所用。王当识此。我犹知人言意所趣。如鸟集树先从下枝。间关趣上。见宾祇吠。以知中外有谋。意欲厌故更受新也。
孛曰请退，即起出城。王与夫人，啼泣送之。人民大小，莫不号怨。王行且问，谁可信者。孛曰。我姊子贤善，可与咨议。时时共出，巡行国中。观民谣俗，可知消息。王曰受教。即与傍臣人民，为孛作礼，于是别去。
孛去之后，四臣纵横于外，以佞辩为正。夫人于内，以妖蛊事王。王意迷惑。不复忧国。奢淫好乐。昼夜耽荒。众官群寮。发调受取。无有道理。征卒市买。不复顾直。强者凌弱。转相抄夺。互相杀伤。不畏法禁。良民之子。掠为奴婢。六亲相失。迸窜苟活。灾异相属。王不能知。风雨不时。所种不收。国虚民穷。饥饿满道。歌咏怨声。感动鬼神。人民愁怖。亡去略尽。号泣而行莫不思孛。孛如鸧鹰。临众鸟上。压伏奸人。慈育民物。如天帝释。
孛姊子道人，后适他郡。见国荒乱，聚落毁坏，人民单索。还为王说，大臣不正，放纵劫盗，掠杀无辜，残虐无道，人怨神怒，天屡降灾，远近皆知。而王不觉，今不早图，且无复民。王乃惊曰，果如孛戒，我所任者，如狼在羊中。知民当散，如奔车逸马。道人既告，何以教之。道人曰。孛去国乱，皆由奸臣。王宜更计，国尚可复。愿一循行，目见耳闻，当知其实。
王即与道人私出。案行国界，见数十童女，年皆五六十。衣服弊坏，呼嗟而行。道人问曰，诸女年大，何以不嫁。答曰，当使王家穷困，如我快也。道人曰，汝言非也，王者位尊忧重，何能忧汝。女曰不然，王治不正，使国饥荒，夜则困于盗，昼则穷于吏，衣食不供，谁当嫁娶我也。
王复前行，见诸老母，衣不盖形，身羸目瞑，啼哭而行。道人问曰，皆有何忧。答曰，当使国王穷盲，如我快也。道人曰，是言非也，老自目瞑，王有何过。诸母曰，我夜为盗所劫，昼为吏所夺。穷行采薪，触犯毒螫，使我如此，非王恶耶。
王复前行，见一女人跪构牛乳，为牛所踏，躄地骂曰，当踏王妇，如我快也。道人问曰，牛自踏汝，王家何过。答曰，不然，王治不政，使国荒乱，盗贼不禁，令我善牛见夺。今为弊牛所踏，非王恶耶。道人言，汝自不能构牛。女曰，不然，若王家善，孛自当留，国不乱也。
王复前行，见鸟啄蛤蟆，蛤蟆骂曰，当使恶王见啄，如我快也。道人曰，汝自为鸟所啄，王当护汝耶。答曰，不望护也。王无恩润，政治不平，祭祀废绝，天旱水竭，故使我身鸟见啄耳。蛤蟆唤曰，知为政者，弃一恶人，以成一家。弃一恶家，以成一乡。不知政者，民物失所，天下怨讼。
道人曰，百姓无罪。呼嗟感天。神使蛤蟆降语如此。王自具见，宜退恶人。改往修来，与民更始。如种善地，雨泽以时，何忧不熟。王曰。今当任谁，道人言宜急呼孛，孛仁圣知时，反国必安。王还即遣使者，入山请孛。言若孛不还。当向叩头道。我自知怨负万民，忧不能食，须待孛到。孛素慈仁，忧念十方，知我国荒，想必来也。使者受命，往到孛所，稽首白言。大王殷勤致敬无量，自知罪过深重。违失圣意，使国荒乱，百姓穷困。涕泣思孛，不能饮食，愿垂愍念。复一相见也。
孛哀人民故，随使者还。道见死猕猴，故剥取其皮，欲以坐。诸国人闻孛来，皆出界迎。孛到城外，止故精舍。王出相见，作礼问讯，毕一面坐。叉手谢孛言，空顽不及，害负天民。请自悔励，幸遂原之。孛曰甚善。四臣过耳语。孛曰，卿等无过，何不公谈。四臣恚曰，子为沙门。欲望天福，人皆称善，不当杀猕猴，取其皮也。孛曰，卿等自迷惑，不别真伪耳。是辈好恶，天悉知之。苦乐有本，不可强力。为恶罪追，虽久不解。作善福随，终不败亡。祸福在己，愚谓之远。以我剥皮，而杀猕猴。难此似是。卿曹默默。为奸不止相杀事耶。言命在天。谓善无益。为恶无殃，祸福之报，自然如响。响应随声。非从天堕。卿所作恶。岂不自识。虽欲诬之自然不听。此非谤我。为自中耳。卿一人言。人死神灭。不复生者。是圣语耶。从意出乎。自欲为恶。反言作善无福。为恶无殃。夫天之明象。日月星辰。列现于上。谁为之者。四臣默然。
孛复曰。天地之间。一由罪福。人作善恶。如影随形。死者弃身。不亡其行。譬如种谷。种败于下。根生茎叶。实出于上。作恶不断。譬如灯烛展转然之。故炷虽消火续不灭。行有罪福。如人夜书火灭字存。魂神随行。转生不断。卿曹意志。自以为高。如人杀亲可无罪乎。
四臣答言。夫荫其枝者不摘其叶。何况杀亲而当无罪。孛曰。然卿难我是。吾取死皮。汝尚诬之。卿等所为。当复云何。卿一人言。人死神灭不复生。一人言。苦乐在天。一人言。作善无益。一人言自怙。知占星宿。外阳为善。内阴为奸。譬如伪金，其中纯铜。貌饰善辞。心行谗贼。如狼在羊中。主不能觉。天下恶人。亦称为道。被发卧地。道说经戒。专行谄欺。贪利欲得。愚人信伏。如雨淹尘。群妖相厌。如水流溢。不时入海。多所伤败。惟有圣人。能济天下。化恶授善。莫不蒙祐。若善无福。恶无殃者。古圣何故。造制经典。授王利剑。夫行有报。其法自然。善者受福。恶者受殃。天之所疾。祸无久迟。阴德虽隐。后无不彰。故国立王。王政法天。任贤使能。赏善伐奸。各随其行。如响应声。人死神去。随行往生。如车轮转。不得离地。信哉罪福。不可诬也。人行至诚。鬼神助之。恶虽不觉。终必受殃。故当戒慎。远恶知惭。若皆为善。禀气当同。不善者多。或有不平。或寿不寿。多病少病。丑陋端正。贫富贵贱。贤愚不均。至有盲聋喑哑跛蹇隆残。百病皆由宿命行恶所致。其受百福。人所乐者。则是故世善行使然。积德忠正。故有日月星辰。有天有人。帝王豪富。是其明证也。何可言无。宜熟思之。勿谓不然。
孛说是时，王与臣民，无不解悦。
孛曰。古昔有王，名为狗猎。池中生甜鱼，甘而少骨。王使一人监护，令日献八鱼，其监亦日窃食八枚。王觉鱼减，更立八监，共守护之，八监又各日窃八鱼，守之者多，鱼为之尽。今王如是，所任不少，为乱益甚。譬如人摘生果，既亡其种，食之无味。王欲为治。不用贤人。既失其民。后又无福。治国不正，则使天下有诤夺之心。如人治产，不勤用心，则财日耗。国有勇武习战阵者，不足其意则弱其国。为王不敬道德，不事高明，生则贤者不归，死则神不生天。掠杀无辜，使天下怨讼，则天降灾。身失令名。治国以法。为政得忠。敬长爱少。孝顺奉善。现世安吉。死得上天。譬如牛行，其导直正，余牛皆从。贵贱有导。率下以正。远人伏化。则致太平。为君当明探古达今。动静知时。刚柔得理。惠下利民。布施平均。如是则世世豪贵。后可得泥洹之道。众坐皆喜。称善无量。王即避坐。稽首言。今孛所语。譬如疾风吹却云雨。幸本慈念。垂化如前。孛即起行。随王入宫。四臣愚痴。于是见废。孛复治国。恩润滂流。风雨时节。五谷丰熟。人民欢喜。四方云集。上下和乐。遂致太平。
佛言，是时孛者，今我身是也。姊子道人者，则阿难是。时王蓝达者，今卑先匿是。时夫人者，则好首是。犬宾祇者，车匿是。时四大臣者，则今四道人杀好首者是。时语蛤蟆者，今罗汉沤陀耶是。我为菩萨，世世行善，勤苦积德，无央数劫，为万民故。今自致得佛，所愿皆得，诸值我时闻经者，宜各精进为善勿懈。佛说是已，有三亿人，得践道迹，皆受五戒，欢喜奉行。
佛说孛经。
孛经的核心
交友孛曰：友有四品。不可不知。有友如花。有友如称。有友如山。有友如地。何谓如花。好时插头。萎时捐之。见富贵附。贫贱则弃。是花友也。何谓如称。物重头低。物轻则仰。有与则敬。无与则慢。是称友也。何谓如山。譬如金山。鸟兽集之。毛羽蒙光。贵能荣人。富乐同欢。是山友也。何谓如地。百谷财宝。一切仰之。施给养护。恩厚不薄。是地友也。
孛曰：王前意厚。而今已薄。及我无过。宜以时去。夫盛有衰。合会有离。善恶无常。祸福自追。结友不固。不可与亲。亲而不节。久必泄渎。如取泉水。掘深则浊。近贤成智。习愚益惑。数见生慢。疏则成怨。善友接者。往来以时。亲如有敬。久而益厚。不善友者。假求不副。巧言利辞。苟合无信。接我以礼。当以敬报。待我以慢。当即远避。有相亲爱。回相憎者。爱时可附。憎不可近。敬以亲善。戒以远恶。善恶无别。非安之道。人无过失。不可妄侵。恶人事已。不可纳前。人欲疏已。不可强亲。恩爱已离。不可追思。鸟宿枝折。知更求栖。去就有宜。何必守常。朽枝不可攀。乱意不可犯。人欲相恶。相见不欢。唱而不和。可知为薄。人欲相善。缓急相赴。言以忠告。可知为厚。善者不亲。恶者不疏。先敬后慢。贤愚不别。不去何须。夫人初拜。今但擎卷。若我不去。将见骂逐。初施金座。今设木牀。初盛宝器。今用瓦瓯。初饭粳粮。今恶厮米。我不去者。且饭委地。知识相遇。主人视之。一宿如金。再宿如银。三宿如铜。证现如此。
自坏、自危、自慢－－－－天下有四自坏。树繁花果。还折其枝。虺蛇含毒。反贼其躯。辅相不贤害及国家。人为不善。死入地狱。是为四自坏。经曰：　恶从心生　　反以自贼　　如铁生垢　消毁其形。　　－－－－凡人有四自危。保任他家。为人证佐。媒嫁人妻。听用邪言。是为四自危。经曰：愚人作行　　为身招患　　快心放意　后致重殃。 　　－－－－孛曰。见慢有五。鬓长而慢。衣服不净。空无志思。婬态无礼。调戏不节。是为五。经曰：摄意从正　　如马调御　　无憍慢习　天人所敬。知敬、知贤、识难、知愧五爱敬－－－－爱敬有五。柔和能忍。谨而有信。敏而少口。言行相副。交久益厚。是为五。经曰：知爱身者　　慎护所守　　志尚高远　学正不昧。 十大贤行－－－－。孛曰：大贤有十行。学闻高远。不犯经戒。敬佛三宝。受善不忘。制欲怒痴。习四等心。好行恩德。不扰众生。能化不义。善恶不乱。是为十行。经曰：明人难值　　而不比有　　其所生处　族亲蒙庆 十二难－－－－。孛曰。有十二难。任使专愚难。怯弱御勇难。仇恨共会难。寡闻论议难。贫穷负债难。军无师将难。事君终身难。学道不信难。恶望生天难。生值佛时难。得闻佛法难。受行成就难。是为十二。经曰：人命难得　　值佛时难　　法难得闻　闻能行难。 十可愧－－－孛曰。有十可愧。君不晓政。臣子无礼。受恩不报。过不能改。两夫一妻。未嫁怀妊。习不成就。人有兵仗不能战鬪。悭人观布施。奴婢不能使。是为十。经曰：世傥有人　　能知惭愧　　是易诱进　如策良马。可嫉、可恶、可弃四不用－－－－孛曰：明者有四不用。邪伪之友。佞谄之臣。妖[薛/女]之妻。不孝之子。是为四不用。经曰　邪友坏人　　佞臣乱朝　　[薛/女]妇破家　恶子危亲。 五可嫉－－－孛曰。可嫉有五。麤口伤人。谗贼喜鬪。焦哓不媚。嫉妒呪诅。两舌面欺。是为五。经曰：施劳于人　　而欲蒙佑　　殃及其躯　自遘广怨。 十不谏－－－孛曰。有十不谏：悭贪。好色。朦笼。急暴。抵突。疲极。憍恣。喜鬪。专愚。小人。是为十。经曰　法语专愚　　如与聋谈　　难化之人　不可谏晓。 十不可亲信－－－－孛曰。人有十事不可亲信。主君所厚。妇人所亲。怙身强健。恃有财产。大水渍处。故屋危墙。蛟龙所居。辜较县官。宿恶之人。毒害之虫。是为十。经曰：谓酒不醉　　谓醉不乱　　君厚妇爱　皆难保信。 十五大恶－－－－孛曰：大恶有十五。好杀。劫盗。婬泆。诈欺。谄谀。虚饰。佞谗。诬善。贪浊。放恣。酗醟。妒贤。毁道。害圣。不计殃罪。是为十五。经曰：奸虐饕餮　　怨谮良人　　行已不正　死堕恶道。
其他相关
孛即去，近明师，作沙门。於山中自得四意止：
一、慈众生，如母爱子。
二、悲世间，欲令解脱。
三、解道意，心常欢喜。
四、为能护，一切不犯。
复得四意，诸佛所誉：
一、制贪 。
二、除恚怒。
三、去痴念。
四、得乐不喜，逢苦不忧。
又绝五欲：
目不贪色。
耳不贪声。
鼻不贪香。
舌不贪味。
身不贪细滑。
能以智慧方便之道，顺化天下：
使行十善。
孝顺父母。
敬事师长。
诸疑惑者，令信道德。
知死有生。
作善获福。
为恶受殃。
行道得道。
见忧厄者，为解免之。
疾病者，为施医药。 
服孛教者，死皆生天。其有郡国，水旱灾异，孛至即平，毒害悉除。
时有大国，安乐饶人，王名蓝达。所任四臣，专行邪谄、 、盗、奸、欺，侵夺无厌。 
民被其毒，王不觉知。
孛愍伤之，往到城外，从道人沙陀，寄止七日，乃入城乞食。
王於观上，见孛年少，仪容端正，行步有异，心甚爱敬，即出问讯。
王曰：愿道人留住，我有精舍，近在城外，可以中止，当给所须。
孛曰：诺。
王喜曰：意欲相屈，明日已去，日日於宫食。
孛曰：善。
王还向夫人说：孛非恒人，汝明日当见之。
夫人心喜，床下有犬，犬名宾只，闻之亦喜。
明旦，孛来入宫，王与夫人，迎为作礼。与施金床，氍毹（翕毛）（登毛）。孛欲就坐，
犬前舐足。王自起行澡水，敬意奉食。已而俱出到外精舍，孛为王说治国正法，王大欢喜
，因请孛留，令与四臣共治国事。
四臣愚怯，不习战阵，自知贪浊，常恐王闻。
一臣曰：人死神灭，不复更生。
一臣曰：贫富苦乐，皆天所为。
一臣曰：作善无福，为恶无殃。
一臣自恃，知占星宿。
然皆佞谄，不为忠正。
孛性聪明，高才勇健。仁义恭敬，信顺寡言。言常含笑，不伤人意。清净无欲，节色、
少事、其政不烦。预知灾异。能役使鬼神、却起死人。爱民如子，教之以道：不得酗（
酉永）、游猎畋渔、弹射鸟兽、杀盗 欺、谗骂佞嫉、诤怒妖疑，皆化使善。其为政後
，国界安宁，风雨时节，五谷丰收。众官承法，不复扰民。
孛体无为，独贵奉佛。沙门四道，朝暮诵习。及其姊子，亦贤有志，常师仰孛。国好学者
，多依附之。王无复忧，一以委孛。
四臣畏忌，不得纵横，兴嫉妒意，谋欲治孛。
共合财宝，人一亿数，伺王出时，以上夫人而自陈曰：臣等至意，奉家所有，及身妻子，
当为奴婢，欲白其事，愿蒙听省。
夫人贪得，受其好宝，答谢四臣曰：便可说之。
四臣对曰：王所幸孛，被服粗陋，似乞人耳！见任过重，不念国恩，日道夫人恶。教王远
房室。窃念夫人，宜其少壮，当有立子。今若失时，当绝国嗣。愿熟思惟，不
除孛者，当後有悔。
夫人恚曰：王信此人，不知其恶，各且还归，今自忧之，比令明日，使不见孛也！
夫人遗四臣出，即以栀子黄面，乱头却卧。
须臾王还，内妓白王，夫人不乐。王素重之，入问再三，夫人不应。
王即怒曰：何人有罪，应诛戮者，汝欲使我罪谁耶？
夫人垂泣曰：王会不用我言耳。
王曰：便说，不违汝也。
夫人即曰：王旦适出，孛来谓我，「今王老耄，不能听政，国中吏民，皆伏从我，可以图
之，共此乐也！」今反为此乞人所谋，我故愁耳！
王闻是语，譬若人噎，既不能咽，亦不得吐。不用恐悔，用之恐乱。念孛助我，已十二年
，常以忠正，忧国除患。远近赖之，此国之宝，不可治也。
王曰：今治孛者，後必大乱，为万民故，且共忍之。
夫人自掷床下，举声哭曰：不治孛者，我当自刺，自投楼下，不能见也。
王复晓曰：汝亦知法，此非小事，起共议之。
夫人还坐。
王曰：道人不可刀杖加之，当以渐遣，稍减其餐。明日来者，勿复作礼，擎卷而已。与施
木床，於殿下坐。炊恶厮米，盛以瓦器。如是惭 ，极自当去。
王说此时，宾只不悦。
夫人明旦，即以王教具敕内厨。
孛来入宫，宾只於床下（口崖） 吠之。
孛见狗吠，夫人擎卷，其所施设，即知有谋。自念：我欲无害於人，人反害我。如是，当
避入深山耳！小怨成大，不可轻也！彼以阴谋，我宜慎之。凡人身羸行正为强，今我自有
衣钵、水瓶、革屣、 盖，漉水之囊，斯足用矣！
孛食已，摄物欲去。
王惊起曰：是何疾也！顾谓夫人，乃使我失圣人之意。即前牵，问欲何之？
孛答曰：为王治国十二年矣，未曾见宾只（口崖） 如今也。是必有谋，故欲去耳！
王曰：实有。今见孛意，觉微甚明，愿自（来力）励，当诛恶人，不须去也。
孛曰：王前意厚，而今已薄，及我无过，宜以时去。
夫盛有衰，合会有离，善恶无常，祸福自追。
结友不固，不可与亲，亲而不节，久必泄渎。
如取泉水，掘深则浊。近贤成智，习愚益惑。数见生慢，疏则成怨。
善交接者，往来以时。亲而有敬，久而益厚。
不善友者，假求不副。巧言利辞，苟合无信。
接我以礼，当以敬报；待我以慢，当以远避。
有亲相爱，回相憎者，爱时可附，憎不可近。
敬以亲善，戒以远恶。善恶无别，非安之道。
人无过失，不可妄侵。恶人事已，不可纳前。
人欲疏己，不可强亲；恩爱已离，不可追思。
鸟宿枝折，知更求栖。去就有宜，何必守常。
朽枝不可攀，乱意不可犯；人欲相恶，相见不欢。
唱而不和，可知为薄；人欲相善，缓急相赴，言以忠告，可知为厚。
善者不亲，恶者不疏。先敬後慢，贤愚不别，不去何待？
夫人初拜，今但擎卷。若我不去，将见骂逐。
初施金座，今设木床；初盛宝器，今用瓦瓯；
初饭粳（米良），今恶厮米。我不去者，且饭委地。
知识相遇，主人视之。一宿如金，再宿如银，三宿如铜。
证现如此，不去何待？
王曰：国丰民宁，孛之力也，今弃去者，後将荒废。
孛曰：天下有四自坏－树繁花果，还折其枝； 
虺蛇含毒，反贼其躯； 
辅相不贤，害及国家；
人为不善，死入地狱。是为四自坏。
经曰：恶从心生，反以自贼。如铁生垢，消毁其形。
王曰：国无良辅，实须恃孛，若欲相委，是必危殆。
孛曰：凡人有四自危－保任他家；
为人证佐；
媒嫁人妻；
听用邪言。是为四自危。
经曰：愚人作行，为身招患；快心放意，後至重殃。
王曰：我师友孛，常在不轻，当原不及，莫相捐弃。
孛曰：友有四品，不可不知－有友如花、有友如称、有友如山、有友如地。 
何谓如花？
好时插头，萎时捐之。见富贵附，贫贱则弃。是花友也！
何谓如称？
物重头低，物轻则仰。有与则敬，无与则慢。是称友也！
何谓如山？
譬如金山，鸟兽集之，毛羽蒙光。贵能荣人，富乐同欢，是山友也！
何谓如地？
百谷财宝，一切仰之，施给仰护，恩厚不薄，是地友也！